Il-President tal-PE David Sassoli ppreżenta l-Premju lil Sviatlana Tsikhanouskaya u Veranika Tsapkala fi Brussell fis-16 ta' Diċembru. Huma rċevew il-Premju Sakharov 2020 għal-Libertà tal-Ħsieb f'isem l-oppożizzjoni demokratika fil-Bjelorussja, irrappreżentata mill-Kunsill ta' Koordinazzjoni, inizjattiva ta' nisa kuraġġużi u personaġġi politiċi u tas-soċjetà ċivili. Matul iċ-ċerimonja, li saret b'mod eċċezzjonali fi Brussell, il-President Sassoli qal:"Id-dinja kollha hija konxja ta' x'qed jiġri f'pajjiżkom. Naraw il-kuraġġ tagħkom. Naraw it-tbatija tagħkom. Naraw l-abbużi li lanqas tista' tlissinhom. Naraw il-qtil. L-aspirazzjoni u d-determinazzjoni tagħkom li tgħixu f'pajjiż demokratiku huma ta' ispirazzjoni." Meta aċċettat il-premju, il-kandidat prinċipali tal-oppożizzjoni Sviatlana Tsikhanouskaya qalet: "Kull wieħed u waħda mill-Belarussi li jieħdu sehem fil-protesta paċifika kontra l-vjolenza u n-nuqqas ta' liġijiet… huma eroj. Kull wieħed minnhom huwa eżempju ta' kuraġġ, kumpassjoni u dinjità." "Il-Bjelorussi ilhom jimmarċjaw kull ġimgħa mill-elezzjoni tad-9 ta' Awwissu 'l hawn. Huma jimmarċjaw għall-futur tagħhom u għall-futur ta' dawk li ma jistgħux ikunu hemmhekk. Huma jimmarċjaw favur il-libertà u d-dinjità tal-Bjelorussja, tal-Ewropej, tiegħek u tagħna. Mingħajr il-Bjelorussja ħielsa, l-Ewropa lanqas mhi ħielsa għal kollox. Din is-sena għandi xewqa waħda biss. Irrid lil kull Bjelorussu li issa jinsab il-ħabs jew li kien imġiegħel jgħix fl-eżilju ikun jista' jirritorna lura d-dar." Ser ikun hemm Facebook live ma' Veranika Tsapkala u Sviatlana Tsikhanouskaya Facebook live ma' Veranika Tsapkala u Sviatlana Tsikhanouskaya fis-14.15 CET. Dwar ir-rebbieħ Ir-rebbieħ intgħażel mill-mexxejja politiċi tal-Parlament fit-22 ta' Ottubru 2020 . L-oppożizzjoni demokratika fil-Bjelorussja hija rappreżentata mill-Kunsill ta' Koordinazzjoni, l-inizjattiva tan-nisa kuraġġużi (il-kandidat ewlieni tal-oppożizzjoni Sviatlana Tsikhanouskaya, il-Lawreat Nobel Svetlana Alexievich, il-mużiċista u l-attivista politika Maryia Kalesnikava, u l-attivisti politiċi Volha Kavalkova u Veranika Tsapkala), kif ukoll diversi personaġġi politiċi u tas-soċjetà ċivili. F'riżoluzzjoni adottata f' Settembru 2020 , il-Parlament Ewropew ikkundanna lill-awtoritajiet Bjelorussi għar-repressjoni vjolenti tagħhom ta' protesti paċifiċi. Il-Parlament qed jorganizza missjoni fil-Bjelorussja ta' ġbir ta' informazzjoni bejn it-18 u l-21 ta' Diċembru biex jiddetermina x'aktar appoġġ għandu jingħata lill-oppożizzjoni demokratika, f'konformità ma' riżoluzzjoni li ġiet adottata fis-26 ta' Novembru 2020 . Iċ-ċerimonja tal-premjazzjoni Il-premju jikkonsisti f'ċertifikat u EUR 50,000. Il-finalisti L-attivisti ambjentali ta' Guapinol Porfirio Sorto Cedillo, José Avelino Cedillo, Orbin Naún Hernández, Kevin Alejandro Romero, Arnold Javier Aleman, Ever Alexander Cedillo, Daniel Marquez u Jeremías Martínez Díaz, u Berta Cáceres mill-Ħonduras, u Monsinjur Najeeb Michael, l-Arċisqof ta' Mosul, kienu l-finalisti l-oħra ta' din is-sena. Skopri aktar dwar il-finalisti l-oħra. Aktar dwar il-Premju Sakharov Il-premju Sakharov għal-Libertà tal-Ħsieb, imsemmi hekk f'unur il-fiżiku u dissident politiku Sovjetiku Andrei Sakharov, ilu jingħata kull sena mill-1988 lil individwi u organizzazzjonijiet li jiddefendu d-drittijiet tal-bniedem u l-libertajiet fundamentali. Is-sena l-oħra, il-premju ngħata lil Ilham Tohti , ekonomista Ujgur li qed jiġġieled għad-drittijiet tal-minoranza Ujgura fiċ-Ċina. Skopri aktar dwar il-Premju Sakharov fl-infografika tagħna. Sit tal-Premju Sakharov Rebbieħa Artikli dwar il-Premju Sakharov 2019 Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF